OzLabs/hebrew-wiki-articles huggingface dataset:
טלקינזיס

הדגמה של טלקינזיס שהוכחה כהונאה שנוצרה על ידי צלם צרפתי ב-1875
טלקינזיס (באנגלית: Telekinesis; מיוונית: "טלה" – רחוק, ו-"קינזיס" – תנועה; ידוע גם כפסיכוקינזיס) הוא תחום בפאראפסיכולוגיה העוסק בהשפעה מנטלית על התנהגותו של החומר, כאשר בדרך כלל הכוונה היא ליכולת להניע גופים ממרחק. המונח המודרני בפאראפסיכולוגיה לטלקינזיס הוא פסיכוקינזיס (או בקיצור PK).

מבחינת ההגדרה הקלאסית, הניחן ביכולת טלקינטית מסוגל להזיז עצמים בכוח מחשבתו בלבד. בשנים האחרונות גם השפעה מרחוק על מערכות ביולוגיות (אנשים, חיות, צמחים ותאים) נכללת בהגדרת המונח. בעל היכולת הטלקינטית יכול לגרום לשינוי ביולוגי, חיובי או שלילי על המערכת הביולוגית עליה הוא מפעיל את יכולתו. לדוגמה, אדם בעל יכולת טלקינטית יכול להשפיע על רגשותיו של אדם אחר על ידי התרכזות בעצם השינוי בלבד.

למרות טענות רבות, מעולם לא הוכח קיומו של טלקינזיס, והתחום נחשב לפסבדו-מדע. רבים מהאפקטים הטלקינטיים לכאורה ניתנים לביצוע באמצעים קונוונציונליים, כמו פעלולי קוסמים. במבחנים מדעיים מאורגנים היטב, נכשלו טענות לטלקינזיס.

==בתרבות הפופולרית==
טלקינזיס נפוץ ככוח על בספרות מדע בדיוני, קומיקסים, סרטים, סדרות טלוויזיה ומשחקי וידאו.

הופעה בולטת מאוד נמצאת בספר הילדים מטילדה מ-1988 ומטילדה מ-2023 והעיבוד הקולנועי המוזיקלי מ-1996 והעיבוד הקולנועי המוזיקלי מ-2022. תופעת הטלקינזיס מופיעה כן בנובלה Telek , זיכיון המדיה מלחמת הכוכבים, הסרט שלטון המוח משנת 1981, הסרט לופר מ-2012, סדרת הטלוויזיה של נטפליקס דברים מוזרים מ-2016, הסרט Psychokinesis משנת 2018 וסדרת משחקי הווידאו Mother מ-1989. ובסדרת הספרים שומרת הערים האבודות.

==ראו גם==
* טלפתיה
* מגנטיות אנושית
* תפיסה על-חושית

==קישורים חיצוניים==

* 
* 

==הערות שוליים==

קטגוריה:פאראפסיכולוגיה
קטגוריה:פסאודו-מדע
כפית

כפית
כפית היא כלי אכילה פופולרי, המבוסס על הכף, אך קטן ממנה בגודלו. כמו הכף, הכפית ישרה מצד אחד וקעורה מצדה השני. ההבדל העיקרי בין הכפית והכף הוא ברוחב החלק הקעור. כפית ממוצעת מחזיקה כשליש מהנוזל אותו מחזיקה כף. הבדל נוסף בין הכפית והכף הוא באורך הידית של הכפית שקצר משל הכף. שמה של הכפית - בא בשל היותה כף קטנה.

==שימושים==
אחד השימושים העיקריים של הכפית הוא הכנת משקאות

השימוש העיקרי של הכפית הוא בהכנת משקאות -- הוספת חומרים כגון סוכר או קפה לכוס ועזרה בערבובם עם בסיס נוזלי כגון מים או חלב. הכפית גם משמשת ילדים קטנים לאכילה, באכילת קינוחים קטנים יחסית ובטעימה של מאכלים לפני הגשתם. כפיות משמשות לעיתים גם בתור יחידות מידה (בין אם מדובר במתכון או תרופה), כאשר כל כפית, מייצגת כ-5 מיליליטר של נוזל.

==משמעויות נוספות==
* בשפה יום-יומית, משמש המונח "תנוחת כפיות" בהשאלה למצב בו שוכבים שני אנשים זה לצד זה באופן בו חלק גופו הקדמי של אחד מהם צמוד לחלק גופו האחורי של האחר, בצורה המזכירה שתי כפיות צמודות. תנוחה זו מקובלת בין בני זוג לצורך לינה משותפת, חיבוק והתגפפות או קיום יחסי מין.
* "מצב כפית" הוא ביטוי בסלנג עברי המתאר מצב קיצוני של עייפות או של קלות דעת, שבו אדם פורץ בצחוק למשמע דברים שאינם בהכרח מצחיקים, לעיתים בעקבות מילה אקראית, כגון "כפית".

==קישורים חיצוניים==

 

קטגוריה:כלי אכילה

de:Essbesteck#Löffel
Y.M.C.A. (שיר)

הדגמת הריקוד: תנועות ה-.Y.M.C.A, באמצעות הידיים, משמאל לימין
Y.M.C.A.&lrm; הוא שיר שבוצע על ידי להקת וילג' פיפל בשנת 1978, הפך ללהיט וזכה לפרסום עולמי.

== הפקה ==
השיר כולו מנוסח כפנייה אל בחור צעיר, במשפטים קצרים, במילים החוזרות על עצמן, ובמוזיקה קצבית. הוא נחשב כאחת מהקלסיקות בז'אנר הדיסקו, וכאייקון תרבות גאה.
צוות הקרקע באצטדיון קבוצת [[ניו יורק יאנקיז, לאחר ניצחון במשחק, בריקוד האותיות YMCA. התמונה צולמה בשלבי סימון האות "Y"]]

המילים young man חוזרות על עצמן בכל שורה בשיר, ומבוצעות על ידי כל חברי הלהקה. סולן הלהקה, ויקטור וויליס, מבצע את שאר המילים בשיר, כאשר חברי הלהקה שבים ומצטרפים אליו בשורה האחרונה בכל בית.

השיר YMCA נבחר במקום השביעי ברשימת "מאה להיטי הריקודים הגדולים של המאה העשרים" שנבחרה על ידי צופי ערוץ המוזיקה VH1 ברחבי העולם.

השיר זכה לתפוצה בינלאומית מרשימה, וצעד במצעדי הפזמונים במדינות רבות. ביפן, לדוגמה, צעדה גרסת כיסוי של השיר במשך חמישה שבועות במקום הראשון, ונמכרה כסינגל במעל 800,000 עותקים.
השיר לווה בריקוד מפורסם הכולל את סימון האותיות .Y.M.C.A באמצעות הידיים:
* Y - הידיים נפרשות לצדדים ומורמות, כצורת האות "Y"
* M - הידיים מכופפות לכיוון מרכז הראש, כצורת האות "M"
* C - הידיים מכופפות לשמאל ומסמנות את האות "C"
* A - הידיים מורמות בצורת משולש מעל הראש, ומסמנות את האות "A".

בקליפ המקורי של השיר לא הופיע ריקוד כזה.

== תוכן השיר ==
ברובד הגלוי, עוסקות מילות השיר על הזמנה לבחור צעיר להגיע לאכסניה של ארגון ימק"א המקומי. למקום שבו יקבלו אותו בחום ואהבה, הוא יזכה לפינה משלו, למקלחת ומזון, ויוכל להסתובב עם שאר הבחורים.

ארגוני הלהט"ב בעולם אימצו את השיר אל חיקם תוך התמקדות ברובד סמוי, כשיר הנותן תקווה להומוסקסואלים - שיר הקורא להם להגיע למקום (פיזי או חברתי-וירטואלי) בו יוכל לצאת מהארון ולהיות עצמם מבלי להסתתר מפני העולם.

==קישורים חיצוניים ==

==הערות שוליים==

קטגוריה:ימק"א
YMCA
YMCA
קטגוריה:שירים באנגלית
קטגוריה:שירי להט"ב
קטגוריה:שירים על מקומות
קטגוריה:שירי דיסקו אמריקאיים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת הנסה רקורדס
דיאן דה פואטייה

דיאן דה פואטייה
דיאן דה פואטייה (צרפתית: Diane de Poitier; 3 בספטמבר 1499 או 9 בינואר 1500 – 25 באפריל 1566), מאהבתו של אנרי השני מלך צרפת.

==ביוגרפיה==
דיאן הייתה בתו של ז'אן דה פואטייה, רוזן סנט ואלייה שבחבל רון-אלפ בצרפת. ב-16 באפריל 1515 נישאה ללואי דה ברזה, נכדו של שארל השביעי מלך צרפת, ששירת בחצרו של המלך פרנסואה הראשון. ב-23 ביולי 1531 נפטר בעלה והיא נשבעה שלא להינשא עוד. בהיותה בת שלושים וחמש שנה הפכה למאהבתו של אנרי מאורליאן בן השש עשרה (אנרי השני מלך צרפת לעתיד שהיה נשוי לקטרינה דה מדיצ'י). ב-1538 ילדה לאנרי את דיאן, שהפכה לדוכסית מאנגולם, אך היו לה עוד שתי בנות מבעלה.

החל ב-1547, כאשר אנרי השני ירש את הכתר, הפכה דיאן דה פואטייה ליועצתו העיקרית של המלך, ולמעשה ניהלה את ענייני המדינה. היא כתבה עבורו מכתבים מדיניים וחתמה בשם המשותף "אנרי-דיאן". היו לה טעם טוב, נימוסים יפים, פיקחות והשכלה רחבה, והיא הייתה מאהבת שהקסימה את המלך בחן ובחוכמה. המלך שיתף אותה בהכנסות ממכירת משרות בשירות המדינה, ולמעשה כל המינויים היו תלויים באישורה. המלך העניק לה במתנה את ארמון שנונסו שבעמק הלואר. היא בנתה לעצמה טירה מפוארת בנחלה שירשה מבעלה בעיירה אנט שממערב לפריז, והזמינה לטירתה משוררים, פילוסופים, קרדינלים, דוכסים וגנרלים. טירה זו הפכה לביתו השני של המלך ולמקום מושבה של מועצת המדינה.

ב-1559, אחרי שהמלך אנרי השני נפצע בתחריות אבירים ומת מפצעיו, אשתו, קטרינה דה מדיצ'י, גירשה את דיאן מבית המלוכה. דיאן נהרגה ב-1566 כתוצאה מנפילה מעל סוסה. במהפכה הצרפתית חולל קברה ועצמותיה הושלכו לקבר משותף.

==קישורים חיצוניים==

* 
* 

קטגוריה:אצולה צרפתית
קטגוריה:ילידי 1499
קטגוריה:נפטרים ב-1566
קטגוריה:נשים צרפתיות במאה ה-16
שם עצם

שם העצם הוא אחד מחלקי הדיבר והוא מתייחס לכל המילים בלקסיקון, שמצביעות על ישויות בעולם (למשל חפצים ובני אדם, כגון: איש, טלפון, רנן, צעצוע, הם) ועל רעיונות מופשטים (למשל אהבה, אחריות). שם העצם הוא מרכיב הבסיס (ה"ראש") בכל צירוף שמני.

תפקידם התחבירי של שמות העצם נקבע בהתאם ליחסיהם עם שאר מרכיבי המשפט, ובהתאם להיררכיה שלהם בתוכו. זאת בניגוד לפועל כלומר שם העצם מגיע מלפני הפועל, למשל, שתפקידו התחבירי במשפט כנשוא הוא קבוע. כך, במשפט: "דני אכל תפוח", שם העצם דני יתפקד כנושא המשפט, אולם במשפט "נורית פגשה את דני", אותו שם עצם דני, יתפקד כמושא ישיר, משום שהיחסים שהוא מקיים עם הפועל הם אחרים.

גם כינויי גוף הם שמות עצם, והם מתנהגים מבחינה תחבירית כשמות עצם, צרים ומיוחדים.

== סוגים של שמות עצם ==
* מוחשי/מופשט
**שם עצם מוחשי: שם עצם שניתן לחוש בו באמצעות החושים: אפשר לראותו, להריחו, לטעום אותו, לשמוע אותו או לגעת בו.
** שם עצם מופשט: שם עצם שאינו מוחשי, כזה שקיים רק במחשבה, כגון רגש או רעיון.
* כללי/פרטי
**שם עצם כללי: שם עצם המייצג עצם שלו מופעים רבים, כגון נהר, עיר, שולחן, ילד, יין.
** שם עצם פרטי: שם של עצם מסוים אחד, כגון: שם פרטי של אדם, למשל לילך, שם של נחל, למשל נחל הירקון או שם של עיר, למשל הרצליה.
*שם עצם קיבוצי או שם עצם כולל – שם עצם שבצורת היחיד שלו מתאר רבים (כגון ציוד, נשק, כיתה, צאן) או חומר (כגון זהב, נחושת, מים).

==מאפיינים==

להלן מספר מאפיינים של שמות עצם כלליים:
* ניתן ליידע אותם בצורות שונות:
** על ידי אמצעי יידוע לקסיקלי, כמו ה"א הידיעה בעברית: הספר.
** על ידי צורת סמיכות – היידוע של הסומך גורם גם ליידוע של הנסמך: תחנת הרכבת = התחנה של הרכבת.
:*על ידי שייכות, הן פרודה והן חבורה: הספר שלי (פרוד) / ספרי (חבור).
* למרביתם יש צורת יחיד וצורת ריבוי, למשל: ספר / ספרים.

בשפות מסוימות שם העצם מקיים התאם (agreement) עם הפועל, למשל במין ובמספר. דוגמה להתאם במספר: "הילד הלך" לעומת "הילדים הלכו"; דוגמה להתאם במין: "הילד הלך" לעומת "הילדה הלכה".
* לכל שם עצם יש מין דקדוקי ( זכר-נקבה)!

== מבנה שם העצם ==
קבוצה גדולה של שמות עצם מורכבת מצירוף של משקלים ושורשים. תת קבוצה של קבוצה זאת היא קבוצת שמות הפעולה. כמו כן, ניתן להרכיב שמות עצם חדשים על ידי הוספת תחיליות או מוספיות לשמות עצם קיימים (כולל אלה שנוצרו מצירוף של שורש ומשקל), או על ידי הלחמת שני שמות עצם.
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חלקי הדיבר
סמואל אולפורט

סמואל אולפורט (באנגלית: Samuel Allport; 23 בינואר 1816 – 7 ביולי 1897), היה פטרולוג אנגלי, מחלוצי הפטרולוגיה המיקרוסקופית. אחיו של ג'יימס ג'וזף אולפורט. 
== חייו ==
נולד בברמינגהאם ושם קיבל את השכלתו. אף שעסק במסחר במשך שנים רבות, פנה אולפורט ללימודי גאולוגיה. כאשר התגורר במשך תקופה קצרה בבאהיה שבברזיל החל לערוך תצפיות גאולוגיות. ב-1860 החל לכתוב בהוצאה לאור של החברה הגאולוגית של לונדון. אחד ממאמריו הראשונים עסק בשרידי מאובנים בבאהיה ונקרא "On the Discovery of some Fossil Remains near Bahia in South America".

אולפורט עסק בעיקר במחקר חלוצי בפטרולוגיה מיקרוסקופית – תחום מחקר אליו התוודע בעקבות מחקריו של הנרי קליפטון סורבי (Henry Clifton Sorby). במיוחד התמחה בהכנת שקפים דקיקים מסלעים.

הוא חקר סלעים במקומות רבים, ובעיקר את הבזלות של דרום סטפורדשייר, את סלעי הדיוריט של ווריקשייר וזכוכית געשית באי הסקוטי ארן (Arran). את תוצאות מחקריו פרסם ברבעון החברה הגאולוגית בשנים 1869–1879.

ב-1880 התמנה אולפורט לספרן הראשון של מייסון קולג' – היום האוניברסיטה של ברמינגהם – וכיהן גם כאוצר הראשון של מוזיאון לאפוורת' לגאולוגיה. הוא בנה אוסף גאולוגי נרחב, אותו החל להציג בשנת 1881 במוזיאון. האוסף כלל מינרלים, אלמוגים מלוטשים מהדבון ובעיקר דגימות סלעים ושקפים גאולוגיים מהמוקדמים ביותר.

בעקבות הידרדרות במצב בריאותו ויתר ב-1887 על משרתו כספרן. באותה שנה העניקה לו החברה הגאולוגית את מדליית לייל – על שמו של צ'ארלס לייל.

אולפורט פרש לצ'לטנהאם, שם נפטר בשנת 1897.

==קישורים חיצוניים==
* [http://www.lapworth.bham.ac.uk/index.shtml מוזיאון לאפוורת' לגאולוגיה]

==הערות שוליים==

קטגוריה:גאולוגים בריטים
קטגוריה:גאולוגים אנגלים
קטגוריה:בריטים שנולדו ב-1816
קטגוריה:בריטים שנפטרו ב-1897
נתן הנביא

תוכחות נתן לדוד ב[[פסלטר פריז]][[איקונין של נתן הנביא|טקסט=]]
נָתָן היה נביא שפעל בתקופת המלכים דוד ושלמה, בימי טרום בית ראשון, במאה ה-10 לפנה"ס. יש אומרים שנתן היה כהן. הוא השתתף בהמלכת שלמה, יחד עם צדוק הכהן ובניהו בן יהוידע.

== נתן הנביא בתנ"ך ==
נתן הנביא מופיע בשלושה אירועים מרכזיים בחיי דוד המלך. בעקבות חלומו הנבואי של נתן הוא מונע מדוד לבנות את בית המקדש ודוחה את בנייתו לימי שלמה, באותו החלום נתן מבטיח לדוד שמלכותו תתקיים לעולם<ref></ref>.

לאחר חטא דוד ובת שבע, נתן מוכיח את דוד במשל 'כבשת הרש' המפורסם, שנאמר בתוכחה זו<ref></ref>.

בסוף ימי דוד, נתן מסכל את הכתרתו של אדוניה בן חגית למלך על ישראל, בכך שדרבן את בת שבע ודוד להמליך מיד את שלמה<ref name=":0"></ref>.

יצחק עמר לומד משלושה סיפורים אלא על אופיו של נתן, לטענתו, נתן לאורך כל נבואותיו מגיב לתהליכים רעים שמתרחשים בממלכת דוד ומונע אותם. <ref></ref> 

נתן העניק לשלמה את השם ידידיה, מיד לאחר לידתו<ref name=":0" />. 

כותרת מזמור תהילים נ"א בספר תהילים מזכירה את נתן הנביא הבא אל דוד לאחר מעשה בת-שבע.

בדברי הימים (א', כ"ט, כט; ב', ט', כט) מוזכרים "דברי נתן הנביא", שהכילו, כך על פי הכתוב, את דברי ימי מלכות דוד ושלמה.

== נתן במסורת היהודית ==
על פי התלמוד הבבלי (מסכת בבא בתרא דף יד), נתן כתב את ספר שמואל (ממות שמואל הנביא ואילך) יחד עם גד החוזה.

מסורת יהודית מזהה את קברו של נתן הנביא במסגד בעיירה חלחול שמצפון לחברון.

==הנצחת נתן הנביא ברחובות בערי ישראל==
על שמו של נתן הנביא הונצחו רחובות במדינת ישראל בערים; אשדוד, דימונה, אשקלון, תל אביב, ירושלים, ביתר, בית שמש ובני ברק.

==לקריאה נוספת==
* מיכאל אביעוז, המשא ומתן בין דוד ובין נתן בעניין בניית בית המקדש (שמואל ב ז) והשתקפויותיו בהיסטוריוגרפיה המקראית: עבודת דוקטור, אוניברסיטת בר-אילן, תשס"ג.

==קישורים חיצוניים==

* 
* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נביאים בתנ"ך
קטגוריה:דוד
קטגוריה:אישים בספר שמואל
קטגוריה:יהודי המאה העשירית לפנה"ס
דה סטייל

דף מתוך מגזין 'דה סטייל' בעיצוב [[תיאו ואן דוסבורג, 1920.]]
שער חיבורו של [[פיט מונדריאן 'נאו פלסטיציזם'.]]
דה סטֶייל (De Stijl, בהולנדית: 'הסגנון') היא תנועה אמנותית בתחומי הציור והאמנות, העיצוב והאדריכלות שמרכזה בהולנד בשנות העשרים של המאה העשרים.

הקבוצה ניסתה ליצור אידיאל של הרמוניה וסדר. הם דגלו באמנות מופשטת וטהורה מתוך מגמה לצמצום כל אובייקט עד לצורה ולצבע הטהור. בעקרונות התנועה היו השימוש בקווים אנכיים ואופקיים בלבד ושימוש בצבעי היסוד (אדום, כחול, צהוב, לבן ושחור).הקשר בין הקו והצבע היה בדרך כלל: קו אופקי - כחול: כמו קו האופק של הים, קו אנכי - צהוב: כמו קרני השמש הניצבות לאדמה, שחור ולבן כצבעים נייטרליים העוזרים לקומפוזיציה ואדום כצבע מיוחד.פיט מונדריאן, האמן הידוע ביותר מבין חברי הקבוצה, פרסם בשנת 1920 את החוברת "נאו-פלסטיציזם", ובה פירט עקרונות התנועה. את השם נטל מונדריאן מעבודתו של המתמטיקאי סכונמאקרס (M. H. J. Schoenmaekers). הצייר תיאו ואן דוסבורג הוציא לאור את המגזין 'דה סטייל' בשנים 1928-1917, ובו הפיץ את עקרונות התנועה.

בתחום העיצוב והאדריכלות התבלט בקבוצה בעיקר חריט ריטבלד. עבודותיו של ריטבלד, שהיוו את הפרשנות התלת-ממדית של דה סטייל, הדגישו את הקו והמישור העצמאיים במרחב ולא את הנפחיות והמאסה.

==אמני קבוצת דה סטייל==
* פיט מונדריאן (Piet Mondriaan)
* תיאו ואן דוסבורג (Theo van Doesburg)
* חריט ריטפלד (Gerrit Rietveld)
* איליה בולוטובסקי (Ilya Bolotowsky)
* מרלו מוס (Marlow Moss)
* ז'אן גורן (Jean Gorin)
* אמדה אוזנפן (Amédée Ozenfant)
* מקס ביל (Max Bill)
* בורגון דילר (Burgoyne Diller)
* ז'ורז' ונטונגרלו (Georges Vantongerloo)
* ברט ואן דר לק (Bart van der Leck)

<gallery mode="packed" heights="140">
תמונה:RietveldSchroederhuis.jpg|חזית בית ריטפלד שרדר בסגנון דה סטייל.
תמונה:Rietveld chair 4.JPG|כיסא אדום וכחול בעיצוב חריט ריטפלד.
תמונה:Composition-with-red-yellow-and-blue.jpg|ציור של פיט מונדריאן.
</gallery>

==קישורים חיצוניים==

* [http://sdrc.lib.uiowa.edu/dada/De_Stijl/index.htm כל גליונות המגזין "דה סטייל"], סרוקים בגליונות PDF.
* 

*
קטגוריה:קבוצות אמנים
Construction Time Again

Construction Time Again (זמן בנייה שוב) הוא אלבום האולפן השלישי של להקת המוזיקה האלקטרונית הבריטית דפש מוד, שיצא ב-1983.
== הפקה ==
זהו האלבום הראשון של הלהקה עם אלן ויילדר, לאחר שבאלבום הקודם, A Broken Frame, השתתף ווילדר בוידאו-קליפים ובסיבוב ההופעות, אך לא בכתיבת והקלטת האלבום. הפעם, ווילדר היה שותף בהקלטת האלבום ואף כתב שני שירים.

האלבום לא זכה להצלחה בארצות הברית, ואף לא נכנס למצעד האלבומים האמריקאי, The Billboard 200. בבריטניה, האלבום הגיע למקום ה-6.

== רשימת שירים ==
<div style="text-align: left; direction: ltr; margin-left: 1em;">
{|border=0
|-
|
# Love, In Itself (4:30)
# More Than A Party (4:44)
# Pipeline (5:55)
# Everything Counts (4:22)
# Two Minute Warning (4:14)
# Shame (3:45)
# The Landscape Is Changing (4:49)
# Told You So (4:25)
# And Then... (4:35)
# Everything Counts (Reprise) (1:05)
|}
</div>

* כל השירים נכתבו על ידי מרטין גור, למעט שירים 5 ו-7, שנכתבו על ידי אלן ווילדר.
* דייב גהאן שר את כל השירים מלבד שיר מס' 3, Pipline, שאותו שר מרטין גור.

== סינגלים ==

: השיר נכלל גם באלבום ההופעה של הלהקה מ-1989, 101, ויצא שוב כסינגל.

==קישורים חיצוניים==

קטגוריה:אלבומי 1983
קטגוריה:אלבומי דפש מוד
קטגוריה:אלבומים באנגלית
קטגוריה:אלבומי חברת סייר רקורדס
דוד פרנקו-מנדס

250px
דוד פרנקו-מֶנְדֶס (מינדיס, מינדיז; דוד חפשי; 13 באוגוסט 1713 – 10 באוקטובר 1792), משורר ומחזאי עברי יהודי-הולנדי.

נולד באמסטרדם למשפחה מכובדת של הקהילה הספרדית-פורטוגזית, צאצא למהגרים אנוסים מפורטוגל. למד לימודי קודש ושלט בשפות וספרויות רומניות.<ref></ref> בשנים 1735–1743 היה תלמידו של רמח"ל, שישב אז באמסטרדם. רוב ימיו עסק במסחר, אך גם למד תורה, תלמוד, ושפות זרות. באמצע המאה היה מן הפעילים בקבוצה של שוחרי השכלה וספרות שפעלה באמסטרדם, והשפיע מאוד על נפתלי הרץ וייזל הצעיר ששהה אז בעיר.

לקראת סוף ימיו החל לעסוק בכתיבה. כשהזמינו אותו עורכי "המאסף", כתב העת של אנשי תנועת ההשכלה, לפרסם מחיבוריו אצלם, הסכים בשמחה; עם זאת, היה חריג למדי בקבוצת המשכילים, הן מפני שהיה מבוגר מהם בהרבה והן מפני שהשתייך לעדת הספרדים, בעוד המשכילים הצעירים היו כולם אשכנזים. הוא פרסם ב"המאסף" כמה שירים וביוגרפיות של חכמי ישראל כגון מנשה בן ישראל, ובגיל 76 התקבל כחבר מן המניין ב"חברת דורשי לשון עבר" של המשכילים. הוא גם החל לכתוב חיבור אנציקלופדי בשם "אהבת דוד".

חיבוריו העיקריים הם שני המחזות שכתב. הראשון הוא גמול עתליה (אמסטרדם תק"ל 1770, מהדורות נוספות ב-1800 וב-1860), מחזה מקראי על חייה של עתליה, שהוא עיבוד ופיתוח של יצירותיהם של ראסין ושל מטאסטאזיו על אותו נושא. המחזה השני, תשועת ישראל בידי יהודית, הוא תרגום ועיבוד של יצירה אחרת של מטסטסיו. את המחזה הזה כתב ב-1791, אך הוא יצא לאור רק ב-1804 ברדלהיים על ידי המדפיס והמדקדק וולף היידנהיים. מלבד זאת הוציא עוד קובץ שירים בשם "כינור דוד", שמכיל שירים על אירועים בחיי הקהילה היהודית באמסטרדם, והותיר עוד כמה חיבורים בכתב יד.

== לקריאה נוספת ==
* יוסף קלוזנר, היסטוריה של הספרות העברית החדשה, חלק א', ירושלים תשי"ב, עמ' 200 - 203

== קישורים חיצוניים ==
* 
* 
* 
* 
* 

== הערות שוליים ==

קטגוריה:משוררים כותבי עברית
קטגוריה:מחזאים כותבי עברית
קטגוריה:יהודים הולנדים
קטגוריה:משכילים
קטגוריה:תלמידי רמח"ל
קטגוריה:הולנדים שנולדו במאה ה-18
קטגוריה:ילידי 1713
קטגוריה:נפטרים ב-1792
קטגוריה:דור המאספים
Some Great Reward

Some Great Reward הוא אלבום האולפן הרביעי של להקת המוזיקה האלקטרונית הבריטית דפש מוד, שיצא ב-1984.

האלבום הגיע למקום ה-51 במצעד האלבומים האמריקאי, והפך למעשה לאלבום המצליח ביותר של הלהקה בארצות הברית עד אז.

בבריטניה, הגיע האלבום למקום החמישי, שהיה בדומה לארצות הברית, המיקום הגבוה ביותר של הלהקה במצעד דאז.

== רשימת שירים ==
<div style="text-align: left; direction: ltr; margin-left: 1em;">
{|border=0
|-
|
# Something To Do (3:48)
# Lie To Me (5:04)
# People Are People (3:52)
# It Doesn't Matter (4:45)
# Stories Of Old (3:14)
# Somebody (4:28)
# Master And Servant (4:13)
# If You Want (4:41)
# Blasphemous Rumours (6:23)
|}
</div>

* כל השירים נכתבו על ידי מרטין גור, למעט "If You Want", שנכתב על ידי אלן ויילדר.
* דייב גהאן שר את כל השירים, מלבד "It Doesn't Matter" ו-"Somebody", שאותם שר מרטין גור.
: באלבומים הקודמים, גור שר שיר אחד בלבד בכל אלבום. החל מאלבום זה, גור שר לפחות שני שירים באלבום.
* "Somebody" הוא הסינגל הראשון של הלהקה שמרטין גור שר, מתוך שלושה בלבד ("A Question Of Lust" ו-"Home").

== סינגלים ==

==קישורים חיצוניים==

קטגוריה:אלבומי 1984
קטגוריה:אלבומי דפש מוד
קטגוריה:אלבומים באנגלית
קטגוריה:אלבומי חברת סייר רקורדס
אולטראזאורוס

אולטראזאורוס (שם מדעי: Ultrasaurus), "לטאת ענק" בלטינית הוא סוג של דינוזאור זאורופוד שנתגלה בקוריאה הדרומית ב-1983. השם מתייחס בטעות גם למין שמקורו בטעות בזיהוי של דינוזאור שנתגלה באמריקה הצפונית.

==השם Ultrasauros ==

שם זה, Ultrasaurus, ניתן גם על ידי ג'יימס ג'נסן למאובנים שמצא בארצות הברית ב-1979. מאחר ששם זה נתפס על ידי קים הקוריאני שפרסם לפניו מאמר מדעי על Ultrasaurus, ג'נסן קרא לו Ultrasauros. לפי התיאור המקורי, אולטראזאורוס היה אחד הדינוזאורים הגדולים ביותר הידועים: אורכו הגיע ל-30 מטרים בקירוב, וגובהו עלה על 16 מטרים, ומשקלו בין 60 ל-65 טונות. מאוחר יותר התברר שמדובר במין שגוי. המאובנים שייחס ג'נסן ל"אולטראזאורוס" כללו עצמות של מספר סוגי דינוזאורים, בעיקר עצמות של סופרזאורוס. לכן Ultrasauros כבר אינו טקסון תקף.

==קישורים חיצוניים==

קטגוריה:אאוזאורופודה
קטגוריה:דינוזאורים שחיו בקרטיקון תחתון באסיה
קטגוריה:טקסונים שנויים במחלוקת
קטגוריה:מאובני טקסונים שתוארו ב-1983
דורסט נאגה

פלפלי דורסט נאגה
פלפל הנאגה של דורסט (Capsicum chinense) הוא זן של פלפל חריף הגדל בכפר וסט בקסינגטון שבדורסט, אנגליה. הפלפל הוכתר בתואר הפלפל החריף בעולם עד שנת 2011 בה החליף את מקומו ה-Infinity Chilli ומאוחר יותר מלאך-המוות מקרולינה.

פלפל זה פותח על ידי מייקל וג'וי מיכאוד מזן ה"נאגה מוריץ'", הגדל בבנגלדש. מקור שמו מגיע מהיצור המיתולוגי, נאגה, שחציו אדם וחציו נחש. צורתו דומה לחרוט, המגיע לעובי של עד כ-2 ס"מ בכתפיים ולאורך של עד 4 ס"מ. צבע פרי הבוסר הוא ירוק והופך לאדום בבשלותו.

בגלל חריפותו היתרה המקשה על אכילתו, יש הצורכים אותו בעקיפין על ידי הבאת אוכל במגע עמו.

== מדד סקוביל ==
דגימות שנשלחו לשתי מעבדות בארצות הברית דיווחו על דרגת חריפות של 1.032 מיליון במדד סקוביל, עובדה ההופכת אותו לפלפל השני החריף ביותר בעולם, אחרי עקרב מורוגה מטרינידד. לשם השוואה, הפלפל החריף הירוק, הנמכר בחנויות בישראל, פלפל אנהיים, מתאפיין בדרגת חריפות של 2,500 יחידות סקוביל בלבד , וקפסאיצין טהור מתאפיין בדרגת חריפות של 15–16 מיליון יחידות סקוביל.

==קישורים חיצוניים==
* 
* [http://www.telegraph.co.uk/news/main.jhtml?xml=/news/2006/04/01/nchilli01.xml "דורסט טוענת לכתר הפלפל החריף בעולם"] בדיילי טלגרף, 1 באפריל 2006.
* [http://www.timesonline.co.uk/article/0,,2-2113507,00.html דיווח נוסף] של הטיימס
קטגוריה:שיאני גינס
קטגוריה:פלפל

en:Naga Jolokia pepper
היפרפלזיה

הִיפֶּרְפְּלַזְיָה (באנגלית: Hyperplasia) (מיוונית עתיקה (ὑπέρ (huper משמעו "היפר" או "יתר", (πλάσις (plasis משמעו "פלזיה" או "יצור". על פי האקדמיה ללשון העברית: יְצִירַת יֶתֶר), או היפרגינציה, היא עליה בכמות הרקמות האורגניות אשר נוצרות מהתרבות תאים. היא עלולה לגרום לגדילה משמעותית של האיבר. היפרפלזיה היא תוצאה של תהליך הסתגלותי כתגובה לגורמי עקה (טראומה), כמו דלקת כרונית או שינוי הורמונלי. לעיתים משתמשים במונח בצורה שגויה כנאופלזיה שפירה או גידול שפיר.

== תסמינים ==
היפרפלזיה היא תגובה פארא-נאופלסטית שכיחה לגירוי. בראייה מיקרוסקופית, התאים מדמים תאים רגילים אבל מספרם גדל. לפעמים התאים גם גדלים בנפחם (היפרטרופיה).

היפרפלזיה נחשבת לתגובה פיזיולוגית לגירוי ספציפי, והגדילה של התאים ההיפרפלסטיים נשארת תחת פיקוח מנגנוני הגוף הרגילים. זאת להבדיל מנאופלזיה (התהליך הגורם לסרטן וגידולים שפירים).

== גורמים ==
היפרפלזיה עלולה להיגרם ממגוון סיבות וגורמים. למשל דרישה מוגברת לסוג התאים הספציפי (למשל לאחר פציעה בעור), דלקת מקומית, פגיעה הורמונלית או כפיצוי לנזק באיבר אחר בגוף עקב פציעה או מחלה.

היפרפלזיה יכולה להיות לא מזיקה ולהיחשב נורמלית. למשל גדילה של בלוטות החלב בשד בזמן ההריון, זאת לטובת הנקה עתידית.

דוגמה נוספת היא שפקטורי גדילה דמויי אינסולין גורמים לצמיחה מואצת של סחוסים ועוזרים בתהליך הגדילה של ילדים. בתהליך זה ישנה התרבות ממשית של התאים ולא גדילה שלהם.

== דוגמאות נפוצות ==
ילד הסובל מהמי-היפרפלזיה שמאלית. ניתן להבחין בהתארכות יתר של הגפיים בצד זה.הגדלה שפירה של הערמונית
* מחלת קושינג
* היפרפלזיה מולדת של האדרנל

== ראו גם ==
* נאופלזיה
* תסמונת פארא-נאופלסטית

== לקריאה נוספת ==
<div class="mw-content-ltr">
* "Hyperplasia: MedlinePlus Medical Encyclopedia". www.nlm.nih.gov. Retrieved 2015-05-301
* Sembulingam, K.; Sembulingam, Prema (2012-09-01). Essentials of Medical Physiology. JP Medical Ltd. 
* Zachary, James F.; McGavin, M. Donald (2013-12-11). Pathologic Basis of Veterinary Disease. Elsevier Health Sciences. .
* Braun, Carie Ann; Anderson, Cindy Miller (2007). Pathophysiology: Functional Alterations in Human Health. Lippincott Williams & Wilkins. .
</div>

== קישורים חיצוניים ==

* [http://www.genes.co.il/cah/ היפרפלזיה אדרנלית מולדת באתר גנטיקה ובדיקות גנטיות]
* [http://www.acog.org/Patients/FAQs/Endometrial-Hyperplasia מידע נוסף על היפרפלזיה באתר ACOG (באנגלית)]
<div class="mw-content-ltr">
* 
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פתולוגיה
קטגוריה:סרטן
סביצ'ה

סביצ'ה
סביצ'ה (מספרדית: Ceviche) הוא מאכל המורכב מדגים נאים המושרים במיץ לימון או בחומץ עם בצלים חתוכים. הסביצ'ה הוא המאכל הלאומי של פרו, אך נפוץ גם בשאר מטבחי דרום אמריקה.

==ראו גם==
*סשימי
*קרפצ'יו

==קישורים חיצוניים==

*
* ערן ירוחם, [http://food.walla.co.il/?w=/903/637931 סביצ'ה סלמון עם מנגו וכוסברה] , באתר וואלה
* ענת סלע, [https://web.archive.org/web/20070928052120/http://www.hashulchan.co.il/_Recipes/Recipe.asp?CategoryID=107&ArticleID=5953&RecipesCategoryID=316 סביצ'ה סי בס], באתר "על השולחן"
* 

קטגוריה:קצרמר אמריקה הדרומית
קטגוריה:מאכלי דגים
קטגוריה:בשר נא
קטגוריה:המטבח הפרואני
קטגוריה:המטבח המקסיקני
קטגוריה:מאכלים לאומיים
פרנץ שאלק

פראנץ שאלק (בגרמנית: Franz Schalk; 27 במאי 1863, וינה - 3 בספטמבר 1931, באדלאך, אוסטריה), היה מנצח אוסטרי.

== ביוגרפיה ==
שאלק למד אצל המלחין אנטון ברוקנר. משנת 1900 שימש מנצח מקהלה ראשון של אופרת החצר בווינה. בין 1904 ל-1921 עמד בראש אגודת ידידי המוזיקה של וינה.

משנת 1918 עד 1929 היה מנהל מוזיקלי של האופרה של וינה (בין 1919 ל-1924 חלק משרה זו עם ריכרד שטראוס). בהמשך לקח חלק בייסוד פסטיבל זלצבורג. הוא ניצח על ביצוע הבכורה של האופרה "האשה ללא צל" מאת ריכרד שטראוס בשנת 1919. חלק מעבודתו כמנצח הוקלט וניתן להשגה על גבי תקליטורים.

אמרתו המפורסמת ביותר היא "כל תיאטרון הוא בית משוגעים, אבל בית אופרה הוא האגף לחשוכי מרפא."

כיום שאלק מפורסם בשינויים שהכניס בסימפוניות של מורו ברוקנר, כדי לעשותן פופולריות יותר. הוא ניצח על הסימפוניה החמישית של ברוקנר בשנת 1894, אבל בגרסה משופעת בקיצוצים ושינויים, שרובם התבצעו כנראה ללא הסכמת המלחין. ברוקנר היה חולה מכדי לבוא לביצוע הבכורה. הגרסה של שאלק הייתה זו שנבחרה להוצאה הראשונה והייתה הגרסה היחידה ששמע קהל המאזינים במשך קרוב לארבעים שנה. שאלק גם השפיע על שינויים שעשה ברוקנר עצמו בסימפוניות השלישית, השביעית והשמינית שלו. הגרסה שבהשפעת שאלק הייתה הראשונה לצאת לאור.
בעוד שמבקרים רבים תקפו את שאלק על השינויים שהכניס בגרסאות המקוריות של יצירות ברוקנר, היו שטענו, כי אלמלא עבודתו של שאלק לקירוב המוזיקה של ברוקנר לטעם הקהל, הייתה נשארת לא-נודעת. המנצח ליאון בוטשטיין הוא בין הבולטים במלמדי הזכות על גרסאות שאלק למוזיקה של ברוקנר.

שאלק היה מעורב גם בהפקת המהדורה הראשונה של הסימפוניה העשירית של מאהלר, וגם במקרה זה האשימו אותו ש"שיפץ" את היצירה.

== קישורים חיצוניים ==

<div style="direction: ltr;">
* [http://www.aeiou.at/aeiou.encyclop.s/s154652.htm Franz Schalk] at the aeiou Encyclopedia
* [https://web.archive.org/web/20060214153459/http://www.americansymphony.org/dialogues_extensions/94_95season/4th_concert/leon.cfm An article about Bruckner, written from a pro-Schalk viewpoint]
* [http://www.arkivmusic.com/classical/Drilldown?&name_id=57416&name_role=3 Available recordings]
</div>

קטגוריה:מנצחים אוסטרים

קטגוריה:אוסטרים שנולדו ב-1863
קטגוריה:נפטרים ב-1931
הדוד טוביה הטוב

הדוד טוביה הטוב (בהולנדית: Tip en Tap) היא סדרת אנימציה בלגית בת 26 פרקים שהופקה לטלוויזיה בשנת 1971.

בישראל הסדרה שודרה בשנות השמונים ברצועה יומית לילדים בשם "רכבת ההפתעות" בטלוויזיה החינוכית בדיבוב עברי כאשר את כל הדמויות דובב יוני חן. 

== תקציר העלילה ==
כל פרקי הסדרה התמקדו בטום וטים, שני גורי כלבים שובבים וסקרנים, אשר בפרקי הסדרה השונים הם לומדים לשחות יחד עם ברווז, רודפים אחר חפרפרת או הורסים את הגינה של דודם, דוד טוביה הטוב, כלב בוגר מעופף המכונה "דוד הליקופטר". בשל סקרנותם הם נקלעים לעיתים למצבים מסובכים, אבל תמיד ניצלו בשנייה האחרונה על ידי דודם. בסוף כל פרק הדוד שלהם היה מביא אותם חזרה הביתה ישר למיטותיהם ומשכיב אותם לישון טום וטים היו אומרים לו "לילה טוב הדוד טוביה, לילה טוב דוד הליקופטר" והדוד טוביה היה אומר להם בתגובה "לילה טוב גם לכם חברים קטנים ויקרים, לילה טוב".

== קישורים חיצוניים ==

קטגוריה:סדרות הנפשה בלגיות
קטגוריה:הטלוויזיה החינוכית הישראלית - תוכניות רכש
קטגוריה:תוכניות טלוויזיה שעלו לשידור בשנות ה-1970
דידקטיקה

דידקטיקה (בעברית: תורת ההוראה; מיוונית: didáskein – διδάσκειν – "להורות") היא ענף משנה של פדגוגיה שעוסק בפיתוח גישות ושיטות הוראה. תחום זה עוסק בפיתוח תאוריה של ההוראה, הנחלת מיומנויות וכשירויות ההוראה הטובה, פיתוח תוכניות לימודים, תכנון והערכת אסטרטגיות הוראה, שילוב אמצעי המחשה בהוראה.

המונח "דידקטיות" מתאר חינוכיות יתרה, הבלטה של איכויות לימודיות או הדרכתיות.

==שיטות הוראה==
שיטת הוראה טובה מקדמת את התפתחותו של הפרט. עם זאת, קיומם של הבדלים בין אישיים ושינויים בנסיבות בהן מתרחשת ההוראה אינם מאפשרים שימוש בשיטת הוראה יחידה בכל מצב שהוא. לכן על שיטות ההוראה להיות שונות זו מזו כדי שתהיינה טובות עבור מקרים ספציפיים.

תפקידו של המורה הוא לבחור לעצמו את טכניקת ההוראה התואמת את מטרותיו החינוכיות ואת צורכי תלמידיו.

==חקר ההוראה==
למידה היא תכליתה של ההוראה ועל כן מחקר של תהליכי למידה יכול להסביר גם את ההוראה. מכיוון שניתן לנתח את ההוראה באופן לוגי ופנומנולוגי, מחקר אמפירי שכולל תיאור, השוואה והבחנה בינה לפעילויות אחרות יכול לגלות את אופייה הרצוי.

==ראו גם==
* פילוסופיה של החינוך
* תורת ההכרה
* הוראה מתקנת
* מתודיקה בהדרכה

==לקריאה נוספת==
* מרתה סטון וויסקי (עורכת), הוראה לשם הבנה, מאנגלית: יניב פרקש, ירושלים: מכון ברנקו וייס לטיפוח החשיבה, 2004.
* האנס איבלי, דידקטיקה פסיכולוגית: על פי משנתו של ז'אן פיאז'ה, עברית: אילנה המרמן, מרחביה: ספרית פועלים, 1971.

==קישורים חיצוניים==

* [http://www.ricklavoie.com/philosophy.html Developing An Educational Philosophy] – מאמר של ריצ'רד לבוי על גישות פילוסופיות בחינוך, חסרונות של השימוש בתחרותיות בבית הספר והתאמת ההוראה לתלמידים בעלי לקויות למידה.

==הערות שוליים==

קטגוריה:פדגוגיה
ניקולאוס הרנונקור

יוהאן ניקולאוס גראף דה לה פונטיין וד'הארנונקור-אונפרצאגט (בגרמנית: Johannes Nicolaus Graf de la Fontaine und d’Harnoncourt-Unverzagt; 6 בדצמבר 1929 בברלין – 5 במרץ 2016) היה מנצח אוסטרי, נודע בביצועיו האותנטיים למוזיקה מן התקופה הקלאסית ולפניה.

== חייו ==
הארנונקור נולד בברלין למשפחה מן האצולה, גדל בגראץ ולמד מוזיקה בווינה. הוא ייסד את "קונצנטוס מוזיקוס וין" עם אשתו, אליס הופלנר, בשנת 1953, בתקופה שהיה צ'לן בתזמורת הסימפונית של וינה. קבוצה זו התמקדה בביצוע אותנטי בכלים תקופתיים ובשנות ה-70' התפרסם מאוד בעבודתו עמה. בתקופה זו ניגן בויולה דה גמבה בנוסף לנגינתו בצ'לו. הארנונקור הקליט לחברת טלפונקן (טלדק) מגוון רחב של רפרטואר מתקופת הבארוק, החל במוזיקה לויול של הנרי פרסל והמשך ביצירות הכוללות את המנחה המוזיקלית של יוהאן סבסטיאן באך, "הכתרת פופיאה" של קלאודיו מונטוורדי ו"קאסטור ופולוקס" של ז'אן-פיליפ ראמו.

בהמשך הופיע עם תזמורות רבות אחרות, המנגנות בכלים מודרניים, אבל עדיין המשיך לפקוח עין על אותנטיות היסטורית במונחי קצב, דינמיקה וכדומה. הוא גם הרחיב את הרפרטואר שלו במידת מה, כשהמשיך לנצח על יצירות הבארוק שפרסמו את שמו, אבל עודד גם את רפרטואר האופרטה הוינאית. בשנים האחרונות הקליט את הסימפוניות של בטהובן עם התזמורת הקאמרית של אירופה וקבע רמת איכות חדשה לביצוען. 

בשנת 1971 התחיל הארנונקור במיזם משותף עם המנצח גוסטב ליאונהארדט להקלטת כל הקנטטות של יוהאן סבסטיאן באך. המיזם הסתיים לבסוף בשנת 1990. בשנת 2001 יצא לשוק תקליטור של המתאוס פסיון של באך, שזכה הן לשבחי הביקורת והן בפרס גראמי. בתקליטור כלולה הפרטיטורה המלאה של היצירה, בכתב ידו של באך עצמו.

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:מנצחים אוסטרים
קטגוריה:צ'לנים אוסטרים
קטגוריה:מבצעים בכלים אותנטיים
קטגוריה:זוכי פרס גראמי
קטגוריה:נגני ויולה דה גמבה
קטגוריה:זוכי פרס קיוטו
קטגוריה:זוכי פרס לאוני סונינג למוזיקה
קטגוריה:זוכי פרס ארסמוס
קטגוריה:סגל אוניברסיטת מוצרטיאום
קטגוריה:אוסטרים שנולדו ב-1929
קטגוריה:אוסטרים שנפטרו ב-2016
קטגוריה:זוכי פרס ארנסט פון סימנס
גרנדה (ספרד)

גְרָנָדָה (ספרדית: Granada) היא עיר בדרום ספרד, בירת הפרובינציה בעלת אותו שם בקהילה האוטונומית של אנדלוסיה. בשנת 2005 נמנו בה 237,000 תושבים, ובאזור המטרופוליטני כולו 473,000 תושבים. העיר שוכנת כ-700 מטר מעל פני הים, למרגלות רכס הסיירה נוואדה, במפגש הנהרות חֶנִיל, דארוֹ ובֶּיירוֹ. סביבה משתרעת רמת גרנדה, אזור חקלאי פורה. 

== היסטוריה ==
גרנדה, איור מאת [[אדמונד וודיק]]
ראשיתה של העיר ביישוב האיברי אליבירגה (Elybirge). בשנת 193 לפנה"ס הרומאים כבשו את העיר, שנקראה בפיהם איליבריס (Iliberis). מאוחר יותר העיר עברה לשלטון הוויזיגותים, וב-713 כבשוה המוסלמים. היא שימשה כמרכז עירוני חשוב של אל-אנדלוס; בפי המוסלמים נקראה אִלְבִּירָה, ובפי הנוצרים שנותרו בה אֶלְבִירָה. בתחילת המאה ה-11 השתלטו עליה הזיריון, שושלת מצפון אפריקה, והקימו בה ממלכה עצמאית. מרכז העיר עבר לפרבר היהודי גָּרְנָאטָה (غرناطة). מכאן, לפי אחת ההשערות, שמה הנוכחי של העיר. (לפי השערה אחרת, מקור השם בעצי הרימון, Granado בספרדית, שגדלים באזור.) ב-1232 עלה לשלטון בעיר מוחמד הראשון , מייסד השושלת הנאסרית , ונולדה ממלכת גרנדה. ממלכה זו נותרה השריד המוסלמי האחרון בחצי האי האיברי, עד נפילתה ב-2 בינואר 1492.

גרנדה היא אחד ממוקדי התיירות העיקריים של אנדלוסיה, בעיקר בזכות המבנים המוסלמיים שהשתמרו בה יפה. רובע אלבאיסין, הבנוי מרחובות צרים מרוצפים באבנים, הוא החלק העתיק ביותר של העיר. הוא גובל בנהר דארו; בגדה שמולו מתנשאת גבעת אלהמברה, עליה נבנו ארמונם של מלכי גרנדה, אלקסבה (Alcazaba), המצודה שהגנה על הארמון והחנרליפה (Generalife), ארמון הקיץ של המוסלמים. כן יש בה קתדרלה, שבה קבורים פרננדו השני מאראגון ואיסבלה מקסטיליה שתחת שלטונם נכבשה העיר מידי המוסלמים, ואתרים נוצריים נוספים.

האוניברסיטה של גרנדה היא אחת הנחשבות בספרד; ב-2003 למדו בה 60,000 סטודנטים. מועדון הכדורגל גרנדה נוסד בעיר בשנת 1931.

==ראו גם==
* הטאיפה של גרנדה
* תור הזהב של יהדות ספרד
* פרעות גרנדה
* ממלכת גרנדה

==קישורים חיצוניים==

* 
* [http://www.andalucia.com/cities/granada.htm גרנדה, באתר andalucia.com]
* 
חומות אלהמברה
* 
* 

*
קטגוריה:אנדלוסיה: ערים
הבית המעופף

הבית המעופף (ביפנית: タイム教室トンデラハウスの大冒険, באנגלית: The Flying House) היא סדרת אנימה יפנית בת 52 פרקים שנוצרה בשיתוף בין רשת הטלוויזיה הנוצרית CBN בארצות הברית וחברת ההפקות היפנית טאטסונוקו לטלוויזיה בשנת 1982. 

הסדרה נוצרה בעקבות ההצלחה של הסדרה סופרבוק, והראתה באופן כרונולוגי את האירועים מתוך ספר הברית החדשה.

בישראל הסדרה שודרה בערוץ המזרח התיכון בדיבוב לאנגלית עם כתוביות בערבית, בתחילה בשנות השמונים ובשידורים חוזרים לאורך כל השנים.

== תקציר העלילה ==
הסדרה מתחילה כאשר שלושה ילדים משחקים מחבואים ביער, כאשר אחד הילדים, ג'סטין קייסי, מסיים לספור ומתחיל לחפש את ידידיו אנג'לה וקורקי רוברטס.
בעודו ג'סטין מחפש אחר חבריו ביער, מתחילה סערה. ג'סטין מצליח לאתר את שני ידידיו לפני שהגשם מתחיל לרדת, והשלושה מחפשים יחד מחסה מהגשם. לבסוף הם מוצאים בית אשר ממוקם בתוך היער, אותו הילדים לא ראו מעולם בעבר. לאחר שאף אחד אינו פותח לילדים את הדלת, הילדים נכנסים לבית. במבט ראשון נראה כי הבית נטוש, עד אשר הם מגלים רובוט בשם SIR (ראשי תיבות של Solar Ion Robot) ואת הבעלים של הבית, פרופסור האמפרי באמבל אשר מציג בפני הילדים את יצירתו הגדולה ביותר, מכונת זמן. בעודם בתוך הבית, פרופסור באמבל מנסה לגרום למכונת הזמן לפעול בעזרת הטסת עפיפון הקשור לבית אשר גורם למכת הברק לשלוח את כל הבית לעבר. מכת הברק משפיעה גם על אישיותו של SIR. הילדים והפרופסור אינם מבינים בהתחלה עד כמה רחוק הבית חזר בזמן בשל טעות בחישוב של פרופסור באמבל אשר העבירה אותם 2,000 שנה אחורה בזמן ובמימד לארץ ישראל לתקופת הברית החדשה. במהלך הסדרה הילדים לקחו חלק באירועים מתוך ספר הברית החדשה ופגשו את ישו.

== הדמויות הראשיות ==
* ג'סטין קייסי (Justin Casey) - הגיבור הראשי של הסדרה. ג'סטין הוא ילד סקרן והרפתקן שמצטרף להרפתקאות בבית המעופף.
* אנג'י רוברטס ( Angie Roberts) - חברתו הטובה ביותר של ג'סטין אשר מצטרפת להרפתקאות בבית המעופף. אנג'י היא אחותו הגדולה של קורקי.
* קורווין "קורקי" רוברטס (Corkey Roberts) - אחיה הצעיר של אנג'י אשר מצטרף גם הוא להרפתקאות בבית המעופף.
* - העוזר הרובוטי של פרופסור באמבל אשר מסייע לקבוצה במהלך הרפתקאותיה.
* פרופסור המפרי באמבל (Professor Humphrey Bumble) - הממציא האקסצנטרי אשר יצר את הבית המעופף. הפרופסר מסייע להוביל את הילדים לצפות באירועים תנ"כיים בולטים, ומקפיד תמיד להסביר לילדים על המשמעות ההיסטורית והדתית של כל אחד מאותם האירועים.

== ראו גם ==
* סופרבוק

== קישורים חיצוניים ==

* 

קטגוריה:סדרות אנימה
קטגוריה:סדרות אנימה משנות ה-1980
קטגוריה:טאצונוקו הפקות: סדרות טלוויזיה
גוסטב ליאונהארדט

גוסטב ליאונהארדט
גוסטב ליאונהארדט (בהולנדית: Gustav Leonhardt; 30 במאי 1928 בסחרוולנד, צפון הולנד – 16 בינואר 2012 באמסטרדם) היה צ'מבליסט, נגן עוגב ומנצח הולנדי המשפיע בדורו וממניחי היסודות לאסכולת הביצוע האותנטי.

==ביוגרפיה==
פרסומו העיקרי של ליאונהארדט בא לו מהקלטות הקנטטות של יוהאן סבסטיאן באך, שעשה עם ניקולאוס הרנונקור, בעבודה, שהתפרשה על פני עשרים שנה, מ־1971 עד 1990. בין הקלטותיו האחרות: סוויטות לצ'מבלו מאת יוהאן סבסטיאן באך, מוזיקה לעוגב של יאן פיטרסזון סוולינק, יצירות קאמריות של טלמן ועוד.

בין תלמידיו של ליאונהארדט נגני העוגב, צ'מבליסטים ומנצחים טון קופמן, כריסטוף רוסה, בוב ואן אספרן, כריסטופר הוגווד, פיליפ הונטאי, שטיל האוגסנד ורבים אחרים, למעשה קשה לתאר צ'מבליסט שלא הושפע מהגילויים הטכניים והגישה המוזיקלית של ליאונהארדט. בשנות ה-60 וה-70 הקליט בין היתר עם פרנס בריכן, אנר בילסמה, ניקולאוס הרנונקור והאחים סיגיסוולד ובארטהולד קאוקן. מאוחר יותר הקליט בין היתר עם ג'ון באט ופיליפ הרווחה את כל הקנטטות מאת באך. במרוצת השנים ניגן ולמד מלחינים שנשכחו והביא אותם לתודעה הציבורית והאקדמית, גם בעזרת הקלטת יצירותיהם, אף על פי שהחזיק בעמדה מורכבת כלפי הקלטות, המכירה בנחיצותן אך גם במוגבלתן בעשייה המוזיקלית.

בשנת 1968 יצא לאקרנים הסרט "הכרוניקה של אנה מגדלנה". הסרט פרי יצירתם של צמד הבמאים הצרפתים ז'אן-מארי סטרוב ודניאל הוייה (Jean-Marie Straub, Danièle Huillet) מציג את חיי משפחת באך כשאת תפקידו של באך מגלם ליאונהארדט.

ליאונהארדט הופיע במוזיאון תל אביב לאמנות בשנת 2001 במסגרת הסדנה למוזיקה עתיקה.

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מנצחים הולנדים
קטגוריה:נגני צ'מבלו הולנדים
קטגוריה:נגני עוגב הולנדים
קטגוריה:מבצעים בכלים אותנטיים
קטגוריה:אמסטרדם: אישים
קטגוריה:זוכי פרס ארסמוס
קטגוריה:הולנדים שנולדו ב-1928
קטגוריה:הולנדים שנפטרו ב-2012
ישראבלוף

ישראבלוף הוא ביטוי שמתאר יצירת פיקציות שבאות לעקוף בעיה, בעיקר כאלו שנעשות על ידי מדינת ישראל על זרועותיה השונים או מי מאזרחיה. הביטוי הוא הלחם שנוצר מחיבור המילה "ישראל" עם מילת הסלנג "בלוף", כלומר שקר.

== היסטוריית המונח ==
את הביטוי הגה יוסי בנאי במערכון "השליח בבנק" שכתב עבור שלישיית הגשש החיוור. המערכון נכלל בהופעה של השלישייה משנת 1974, "אופסייד סטורי", בבימויו של יוסי בנאי. המערכון מתרחש בבנק דמיוני ששמו "ישראבנק", ובו שלוש דמויות: ברוך, המבקש להתקבל לתפקיד שליח בבנק, מנהל הבנק והעוזר של מנהל הבנק. המנהל ועוזרו מחליטים לקבל את ברוך לעבודה, ולפיכך הם מנהלים משא ומתן על שכרו של ברוך. מעבידיו-לעתיד של ברוך מסרבים לשלם לו את הסכום שביקש, אולם מציעים לו לקבל בנוסף למשכורת כל מיני הטבות פיקטיביות: תקציב לקניית ספרות מקצועית (אף שהוא אינו יודע לקרוא), תשלום עבור החזקת מכונית (אף שהוא מבצע את השליחויות באופניים) וכיוצא באלה. המועמד לתפקיד מסכם את המשא ומתן במילים: "הכל זה כאילו, יענו ישראבלוף".

"ישראבלוף" הפך ביטוי נפוץ ומשמש בהקשרים רבים, תמיד לשלילה. בפסק דין שניתן בבית המשפט העליון, כינה השופט אליקים רובינשטיין את התנהלות עיריית תל אביב כ"ישראבלוף ברשות התורה" (על משקל "נבל ברשות התורה"), גם פוליטיקאים השתמשו במילה בהקשרים שונים, בהם אבי גבאי, עודד פורר, יוסי דגן, אופיר סופר ורבים אחרים.

המערכון "השליח בבנק" הניב כמה ביטויים נוספים שהפכו למימרות עממיות, למשל: "אתה הבנת את זה, ברוך?", שפירושו "האם הבנת איך פועלת השיטה?".

ברוך היה שמו הפרטי של השליח של משרד ההפקות בשם של א. דשא פשנל.

הרקע למערכון היה העיוותים במערכת המס בישראל, שהובילו לעיוותים במערכת השכר. לעיוותים במערכת המס ניתן מענה בהמלצותיה של "ועדת בן שחר", שהוגשו ומומשו בשנת 1975.

==ראו גם==
*שיטת מצליח

== קישורים חיצוניים ==

* 

== הערות שוליים ==

קטגוריה:ניבים וביטויים ישראליים
קטגוריה:יוסי בנאי
קטגוריה:הגשש החיוור
סופרבוק

סופרבוק (ביפנית: アニメ 親子劇場, באנגלית: Superbook) היא סדרת אנימה יפנית בת 52 פרקים שנוצרה בשיתוף בין רשת הטלוויזיה הנוצרית CBN בארצות הברית וחברת ההפקות היפנית טאצונוקו לטלוויזיה בין השנים 1981 ל-1983.

הסדרה מספרת את סיפורם של שני ילדים, כפיר ונוי, והרובוט שלהם גיזמו. ביחד הם חוזרים בזמן באמצעות התקן הסופרבוק לתקופות שונות מהתנ"ך והברית החדשה. שם הם פוגשים את גיבורי התנ"ך המוכרים, חווים את סיפורי התנ"ך באופן כרונולוגי וחוזרים לתקופתם כדי ליישם את שלמדו.

בישראל הסדרה המקורית שודרה בערוץ המזרח התיכון בשנות השמונים ובשנות התשעים.

החל משנת 2011 מופקת סדרת אתחול של סופרבוק אשר מופקה באמצעות אנימציה ממוחשבת במקום אנימציה מסורתית.

== הדמויות הראשיות ==
הדמויות הראשיות של הסדרה המחודשת הן:
* כריסטופר "כריס" פיפר (Christopher "Chris" Peeper) - הגיבור הראשי של הסדרה. כריס הוא בנו של פרופסור פיפר.
* ג'וי (Joy) - השכנה של כריס כפיר, וחברתו הטובה ביותר.
* גיזמו הרובוט (Gizmo the Crusading Robot) - בעונה הראשונה גיזמו הוא צעצוע רובוט השייך לכריס אשר הופך לרובוט אמיתי כאשר הם מבקרים בסיפורי התנ"ך. בעונה השנייה גיזמו הוא רובוט בגודל אדם אותו פיתח אביו של כריס.
* פרופסור פרדריק "פרד" פיפר (Professor Frederick "Fred" Peeper) - ארכאולוג ואביו של כריס.
* ראפלס (Ruffles) - כלבת היורקשייר טרייר הקטנה של כריס.
* סופרבוק (Superbook) - ספר תנ"ך עתיק שמחזיר את כריס, ג'וי וגיזמו לתקופת התנ"ך.

==פרקי הסדרה ==
# אדם וחוה
# קין והבל
# תיבת נוח
# הניסיון (עקידת יצחק, גם פרק 29)
# בואי כלה (יצחק ורבקה, גם פרק 30)
# תאומים (יעקב ועשיו, גם פרק 31)
# חלום מתגשם (יוסף, גם פרקים 32–34)
# מטה האותות (גם פרקים 35–38)
# חומות יריחו (גם פרק 39)
# 300 כדים (גדעון)
# איש השרירים (שמשון)
# הולדת ישו
# הדרשה על ההר
# המוות והתחיה של ישו
# רות ונעמי
# ניסיון השטן (איוב)
# יונה במעי הדג
# המלך הראשון (שאול, גם פרק 45)
# הורג הענק (דוד, גם פרקים 46–47)
# שלמה המלך (גם פרק 50)
# הנביא אליהו
# הנביא אלישע
# גוב האריות
# נחמיה וחומות ירושלים
# מלכת היופי (אסתר)
# סיפורו של פאולוס
:27-28. אברהם אבינו (עונה שנייה)
:40. שווה להילחם עליו (עתניאל)
:41. יד שמאל שליטה (אהוד בן גרא)
:42. דבורה וברק
:43. נדר יפתח
:44. עלי ושמואל
:48. אמונה ואמת (דוד בורח משאול)
:49. המלך דוד
:51. עתליה
:52. עניין של זמן (ישעיהו וחזקיהו)

==ראו גם==
* סופרבוק (2011)
* הבית המעופף

== קישורים חיצוניים ==
* 

קטגוריה:סדרות אנימה
קטגוריה:סדרות אנימה משנות ה-1980
קטגוריה:טאצונוקו הפקות: סדרות טלוויזיה
שיטות אינטגרציה

שיטות אינטגרציה הן שיטות לחישוב אינטגרלים ולהצגתם אותו באופן מפורש באמצעות פונקציות מוכרות, או, כאשר המשימה קשה או בלתי אפשרית, לחשב אותו עבור ערכים כלליים של x, או לכל הפחות עבור ערכים מיוחדים.

עבור פונקציה ממשית או מרוכבת <math>\,f</math>, "אינטגרל לא מסוים" הוא פונקציה שנגזרתה שווה ל-<math>\,f</math>. על-פי המשפט היסודי של החשבון הדיפרנציאלי והאינטגרלי, האינטגרל המסוים <math> \ y(x) = y_0 + \int_{x_0}^{x} f(t)\,\mathrm{d}t</math> מהווה פונקציה כזו (בתנאי ש-<math>\,f</math> רציפה בקטע בין <math>\,x</math> לבין <math>\,x_0</math> - לא נעסוק באינטגרלים לא מסוימים של פונקציות שאינן רציפות).

הצגת האינטגרל לפי פונקציות מוכרות אינה אפשרית בכל מקרה. לדוגמה, האינטגרל המסוים <math> f(x) = \int_{0}^x e^{-{y^2}} \,\mathrm{d}y</math> אינו אלמנטרי. בניגוד לפעולת הגזירה, שהיא טכנית בעיקרה ומבוססת על כמה כללים ברורים היטב, אין אלגוריתם למציאת אינטגרל לא מסוים של פונקציה. באמצעות נוסחאות הגזירה ניתן למצוא מיידית אינטגרלים לפונקציות האלמנטריות הבסיסיות, ובמקרים מסובכים יותר מפעילים שיטות שונות, כגון החלפת משתנים או אינטגרציה בחלקים, על-מנת לפשט את הפונקציה לפונקציה שאת האינטגרל שלה קל יותר למצוא.

את שיטות האינטגרציה ניתן לחלק באופן עקרוני לשלוש קטגוריות (לפי רמת הכלליות):
#שיטות למציאת אינטגרלים לא מסוימים
#שיטות אנליטיות לחישוב אינטגרלים מסוימים
#שיטות נומריות לחישוב אינטגרלים מסוימים (כלומר בסיוע אנליזה נומרית)

קטגוריה:אינטגרלים
קטגוריה:אנליזה נומרית
הפדרציה העולמית של הנוער הדמוקרטי

הפדרציה העולמית של הנוער הדמוקרטי (בקיצור: הנוער הדמוקרטי; באנגלית: World Federation of Democratic Youth) הוא ארגון נוער שמאלני, המוכר בעיני האו"ם כארגון נוער לא ממשלתי ובינלאומי. הארגון, המכנה עצמו ארגון אנטי אימפריאליסטי שמאלני, הוקם בשנת 1945 בלונדון, והוא למעשה ארגון גג של תנועות נוער קומוניסטיות מכל העולם. בתחילת המלחמה הקרה, הארגונים ממדינות המערב פרשו ממנו עקב היותו מקושר למפלגות סוציאליסטיות וקומוניסטיות בהשפעה סובייטית.

כאשר קרסו הגוש המזרחי וברית המועצות, נקלע הארגון למשבר. במרווח הכוח שנוצר בעקבות עזיבתם של החברים המשמעותיים בארגון, החלו ויכוחים לגבי דמותה של הפדרציה. חלק סברו שהארגון צריך להיות בעל מבנה א-פוליטי, בעוד שאחרים סברו שהפדרציה צריכה להישאר ארגון הנוטה לשמאל. הנוער הדמוקרטי הצליחה לבסוף לשרוד את המשבר של נפילת הגוש המזרחי. הפעילות החשובה ביותר של הנוער הדמוקרטי הוא ארגון הפסטיבל העולמי של צעירים וסטודנטים. 

מטה הנוער הדמוקרטי כיום נמצא בבודפשט, הונגריה.

==המנון הנוער הדמוקרטי==

נוער כל עם וארץ<br />
לנו יש מחשבה אחידה<br />
שוב נפרוץ את הפרץ<br />
שנבע בין אומה לשניה<br />
בואו אל שורותינו<br />
יד שלבו עם ידנו<br />
נוער בר-דעת<br />
צעד בצעד<br />
יחד למטרה<br />

קום ושירה שיר הנוער<br />
של אחווה <br />
בן אלמוות הוא שירנו<br />
לא יגווע <br />
אז יאזין<br />
שירתנו זו עולם כולו<br />
בן אלמוות הוא שירנו<br />
לא יגווע <br />

לא ימוש בנו זכר<br />
גיבורים שהקריבו את עצמם<br />
ומעומק הקבר<br />
הם ציוו אחדות לעולם.<br />
כי יחדל שוד ורצח<br />
עוד ישרור שקט נצח<br />
כל בעל נפש<br />
תחת שמש<br />
אל נא יפול חינם<br />

==קישורים חיצוניים==

* 
* [https://web.archive.org/web/20070927132543/http://www.wfdy.org/History/youthsong/YouthSongINT.mid המנגינה של שיר הנוער הדמוקרטי]
* [http://www.zemereshet.co.il/song.asp?id=2348 המנון הנוער הדמוקרטי (כולל ביצוע) באתר זֶמֶרֶשֶׁת]

קטגוריה:ארגונים בין-לאומיים
מנזר דיר אנטוניוס

כנסיית הלנה
הירידה ל"בור הלנה"
מנזר דיר אנטוניוס (בקופטית: אָנְבָּה אָנְטוּניוּס) הוא מנזר ברובע הנוצרי השייך לעדה הקופטית, סמוך לתחנה התשיעית בדרך הייסורים. המנזר, הבנוי על גג כנסיית הקבר, סמוך למתחם דיר אל סולטאן, מנציח את שמו של אנטוניוס הקדוש, הראשון מהקופטים שיצא להתבודד כנזיר במדבר. במתחם הקופטי חיים כ-20 נזירים שמוצאם במצרים. ראשית המנזר במבנים שהיו קשורים לקפלת הלנה שבכנסיית הקבר, והוא נזכר בכתבי עולי רגל. המנזר שוקם ב-1875 בסיוע קופטים אמידים ממצרים, על-מנת להכשיר בו מגורי נזירים ואכסניית צליינים. ב-1912 הפך המקום רשמית למושב הארכיבישוף הקופטי של ירושלים ולמרכז הפטריארכיה הקופטית של העיר.

במתחם שלוש כנסיות: כנסיית הלנה, מעליה כנסיית סנט אנטוניוס ומעליה כנסיית הבתולה. בקומה הרביעית נמצאים מגורי הארכיבישוף הקופטי של ירושלים וטרקלין לקבלת אורחים.

== כנסיית סנט הלנה ==
בכנסייה אולם מאורך מעוטר באיקוניות בהן ג'ורג' הקדוש ו"הבשורה". מתחתיה שוכן "בור הלנה" (או בריכת הלנה) - מאגר מים גדול אליו מובילות 51 מדרגות. הכנסייה שוקמה בשנות ה-80 של המאה ה-20. טקסים מתקיימים במקום מדי יום ה'.

== כנסיית סנט אנטוניוס ==
כנסייה זו היא הכנסייה המרכזית של המתחם וצמודה לכנסיית הקבר מצפון. הכנסייה הוקמה ב-1903 והוקדשה לבזילאוס, הפטריארך הקופטי הראשון של ירושלים, שהתמנה לתפקידו ב-1266. בשנת 1960 עברה הכנסייה שיפוץ נרחב. זוהי אחת הכנסיות הקופטיות הבודדות שפתחן פונה מזרחה. שוכנת ליד תיכון טרה סנטה.

== כנסיית הבתולה ==
הכנסייה היא חדר במתחם בו אירע אירוע מוזר וניסי בו התגלתה מרים לסטודנטים בשנת 1954. יעקובוס, הארכיבישוף של ירושלים, הקדיש את החדר לכנסייה. במקום פרסקאות מודרניים ואיקוניות של מרים. כיוון שמרים התגלתה ביום שני בבוקר, נערך טקס במקום בכל יום שני בבוקר.

== קישורים חיצוניים ==
* אלי שילר, עדות ומיעוטים בעיר העתיקה, אריאל, 1980 עמ' 43
* [http://ccdl.libraries.claremont.edu/cdm/singleitem/collection/cce/id/1078/rec/1 אודות הפטריארכיה הקופטית של ירושלים] באנציקלופדיה הקופטית 

דיר אנטוניוס
קטגוריה:נצרות קופטית
קטגוריה:ארץ ישראל: מקומות קדושים לנצרות
קטגוריה:מבנים עתיקים
קטגוריה:העיר העתיקה: אתרים ארכאולוגיים
MK-84

פצצת סימן 84
פצצת סימן 84 (Mark 84 או בקיצור MK-84) היא פצצת שימוש כללי אמריקנית. פצצת הסימן 84 היא הגדולה ביותר מבין סדרת הפצצות סימן 80. הפצצה נכנסה לשירות במהלך מלחמת וייטנאם, וכונתה "האמר" ("Hammer"; מאנגלית: "פטיש") בשל עוצמתה הרבה יחסית.

אורכה של פצצת הסימן 84 הוא 10 רגל ו-9 אינץ' (3.3 מטר) וקוטרה 18 אינץ' (457 מ"מ). משקלה הנומינלי של פצצת הסימן 84 הוא 2,000 ליברות (908 ק"ג), אך משקלה האמיתי משתנה בהתאם לסנפירים, המרעום, ותצורת ההאטה, מ-1,972 ליברות (896 ק"ג) ל-2,083 (947 ק"ג). זיווד הפלדה האווירודינמי של הפצצה ממולא ב-945 ליברות (429 ק"ג) של חומר נפץ מרסק (חנ"ם) מסוג טריטונל.

פצצת הסימן 84 מסוגלת ליצור מכתש ברוחב של 50 רגל (15.2 מטר) ובעומק של 26 רגל (11 מטר). היא מסוגלת לחדור עד ל-15 אינץ' (380 מ"מ) של מתכת או 11 רגל (3.3 מטר) של בטון, תלוי בגובה ממנו הוטלה, וגורמת לרסס קטלני ברדיוס של 400 יארדים (366 מטר).

פצצת סימן 84 משמשת גם כראש קרב למגוון פצצות מונחות, ובכלל זה פצצות מונחות הלייזר GBU-10 וה-GBU-24 פייבוואי, הפצצה האלקטרו-אופטית GBU-15, הספייס 2000 וה-GBU-31 JDAM.

פצצות מסוג זה הוטלו ממטוסי חיל האוויר הישראלי על הכור הגרעיני בעיראק ב-1981. פצצות סימן 84 עם קיט הנחיה JDAM, המכונות בחיל האוויר "ברד כבד", שימשו במלחמת חרבות ברזל ולחיסול מוחמד דף, ראש הזרוע הצבאית של חמאס.

במהלך מלחמת חרבות ברזל סיפקה ארצות הברית לישראל מעל ל-14,000 פצצות מסוג MK-84. 

==קישורים חיצוניים==

==הערות שוליים==

קטגוריה:פצצות שימוש כללי
קטגוריה:חיל האוויר הישראלי: אמצעי לחימה
קטגוריה:אמצעי לחימה אמריקאיים
טריטונל

טריטונל (באנגלית: Tritonal) היא תערובת של 80% TNT ו-20% אבקת אלומיניום, המשמשת למספר סוגי תחמושת. האלומיניום משפר את המהירות שבה ה-TNT מפתח את הלחץ המקסימלי (brisance). הוספת האלומיניום מגדילה את עוצמת הפיצוץ של הטריטונל בכ-18% מאשר ה-TNT לבדו.

==ראו גם==
* חומר נפץ

קטגוריה:חומרי נפץ
מרלבורו (סיגריות)

לוגו מותג מרלבורו
מרלבורו (באנגלית: Marlboro) הוא מותג הסיגריות הנמכר ביותר בארצות הברית ובין הנמכרים ביותר בעולם. הסיגריות מיוצרות על ידי חברת פיליפ מוריס הממוקמת בעיר לוס אנג'לס שבארצות הברית.

הסיגריות שווקו לראשונה בשנת 1902. בשנת 1955, לאחר שהופיעה במגזין רידרס דייג'סט סדרה של מאמרים על הקשר בין עישון לסרטן ריאות, החלה החברה לייצר את הסיגריות עם פילטר.

מקור השם מרלבורו ברחוב מרלבורו בלונדון שבו נוסד בית החרושת לייצור סיגריות אלה.

במקור שווקו הסיגריות לנשים תחת הסיסמה "Mild As May", ומסע הפרסום ציין שלא נשארים עליהן כתמי שפתון. שיטת שיווק זו נכשלה, וכתוצאה מכך נעשה שינוי קיצוני במיתוג הסיגריה, באמצעות איש המרלבורו - בוקר קשוח המעשן מרלבורו, שעמד במרכז מסע הפרסום לסיגריה משנות השישים עד שנות התשעים.

בשנת 2003 נתבעה החברה בבית המשפט לערעורים במדינת פלורידה על כך שגרמה למעשנים להאמין שסיגריות שעליהן כתוב "לייט" (דל ניקוטין) מסוכנות פחות מסיגריות רגילות, ועל כך שלכאורה במקומות שונים בעולם ייצרו בפורמולה שונה, אך בית המשפט דחה את התביעה על הסף.

==סוגי סיגריות==
לחברת מרלבורו קיימים מספר סוגים של סיגריות המשווקות כיום:
*מרלבורו אדום (Marlboro red) - הסוג החזק של סיגריות מרלבורו ונחשב למוצר הדגל של החברה.
*מרלבורו לייט (Marlboro light) - הסוג החלש של סיגריות מרלבורו. שמו שונה ל'מרלבורו גולד' בשנת 2013 כשיטת שיווק.
*מרלבורו טאץ' (Marlboro touch) - נחשבות לסיגריות חלשות ומתאפיינות בריח חלש יותר שנדבק פחות לבגדים ואצבעות.
*מרלבורו מדיום (Marlboro Flavor Mix) - מרלבורו פלאיוור מיקס הידוע גם כ"מרלבורו מדיום" הן סיגריות עם שילוב של מרלבורו אדום ומרלבורו לייט.

== קישורים חיצוניים ==

* 

* 

קטגוריה:ערכים שבהם תבנית בריטניקה אינה מתאימה
קטגוריה:סיגריות
קטגוריה:פיליפ מוריס
קטגוריה:מותגים